കാളിദാസൻ (ചലച്ചിത്രനടൻ)

മലയാള ചലച്ചിത്ര അഭിനേതാവും താരജോഡികളായ ജയറാം-പാർവ്വതി ദമ്പതികളുടെ മകനുമാണ്  കാളിദാസ് ജയറാം   (ജനനം: 16 ഡിസംബർ 1993) 

 ജീവിതരേഖ 
പ്രമുഖ മലയാളം - തമിഴ് ചലച്ചിത്രനടൻ ജയറാമിന്റെയും മുൻകാല മലയാള നടി പാർവ്വതിയുടെയും മകനായി 1993 ഡിസംബർ 16ന് എറണാകുളം ജില്ലയിലെ പെരുമ്പാവൂരിൽ ജനിച്ചു.
മാളവിക ജയറാം സഹോദരിയാണ്. ചെന്നൈ പത്മശേഷാദ്രി ഭവൻ, ചോയിസ് സ്കൂൾ കൊച്ചി, എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ശേഷം ചെന്നൈ ലയോള കോളേജിൽ നിന്ന് ബിരുദം നേടി.

സത്യൻ അന്തിക്കാട് സംവിധാനം ചെയ്ത കൊച്ചു കൊച്ചു സന്തോഷങ്ങൾ എന്ന ചിത്രത്തിലൂടെ മലയാളചലച്ചിത്രവേദിയിലെത്തിയ ബാലതാരമാണ് കാളിദാസൻ. സിബി മലയിൽ സംവിധാനം ചെയ്ത എന്റെ വീട്, അപ്പൂന്റേം എന്ന ചിത്രങ്ങളിലെ അഭിനയ മികവിന് 2003-ലെ മികച്ച ബാലനടനുള്ള കേരള സർക്കാർ ചലച്ചിത്രപുരസ്കാരവും ദേശീയ ചലച്ചിത്രപുരസ്കാരവും കാളിദാസൻ നേടി.

മോഡലും 2021 ലെ മിസ് യൂണിവേഴ്‌സ് മത്സരത്തിൽ മൂന്നാം സ്ഥാനക്കാരിയുമായ താരിണി കലിംഗരായരാണ് ഭാര്യ. 2024 ഡിസംബർ 8 ന് ഗുരുവായൂർ ക്ഷേത്രത്തിൽ വെച്ചായിരുന്നു വിവാഹം.


 മികച്ച ബാലനടനുള്ള കേരളസംസ്ഥാന ചലച്ചിത്രപുരസ്കാരം 2003.(ചിത്രം:എന്റെ വീട്, അപ്പൂന്റേം)  വൺഇന്ത്യ » മലയാളം » ചലച്ചിത്രം » വാർത്ത
 മികച്ച ബാലനടനുള്ള ദേശീയ ചലച്ചിത്രപുരസ്കാരം 2003. (ചിത്രം: എന്റെ വീട്, അപ്പൂന്റേം)കാളിദാസൻ മികച്ച ബാലതാരം

 അഭിനയിച്ച സിനിമകൾ 

 കൊച്ചു കൊച്ചു സന്തോഷങ്ങൾ 2000
 യാത്രക്കാരുടെ ശ്രദ്ധയ്ക്ക് 2002
 എൻ്റെ വീട് അപ്പൂൻ്റേം 2003
 പൂമരം 2018
 മിസ്റ്റർ & മിസിസ് റൗഡി 2018
 അർജൻറീന ഫാൻസ് കാട്ടൂർക്കടവ് 2019
 ഹാപ്പി സർദാർ 2019
 ജാക്ക് & ജിൽ 2021
 പുത്തം പുതു കാലായി 2020
 പാവ കഥൈകൾ 2020
 ഒരു പക്ക കഥൈ 2020
 ബാക്ക്പാക്കേഴ്സ്  2021
 ജാക്ക് എൻ ജിൽ 2022
 വിക്രം 2022
 നച്ചത്തിരം നഗർഗിരധു 2022
 രജനി 2023
 അവൾ പെയർ രജനി 2023

 അവലംബങ്ങൾ 

വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച ബാലതാരത്തിനുള്ള ദേശീയ ചലച്ചിത്ര പുരസ്‌കാരം ലഭിച്ചവർ